पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना संक्रमण के लगातार बढ़ रहे मामले से परेशानी बढ़नी शुरू हो गई है। कोविड केयर अस्पताल बने गवर्नमेंट मेडिकल कॉलेज अस्पताल के सभी 210 बेड फूल हो गया है। जिसको लेकर अस्पताल प्रशासन ने नो एडमिशन का बोर्ड लगा दिया है। बेड फूल होने के कारण अस्पताल प्रशासन केवल प्रसव के मरीज को ही टेकल कर रहा है। इससे सांस फूलने व गंभीर कोरोना मरीजों के लिए परेशानी बढ़ जाएगी। अगर यही स्थिति बनी रही तो जीएमसीएच प्रशासन कोरोना पॉजिटिव मरीजों का इलाज करने में हाथ खड़ा कर देगा। जिले में हर दिन चार से पांच सौ मरीज कोरोना संक्रमण के आ रहे हैं। इसमें करीब 40 से 70 ऐसे मरीज हैं, जिनका आक्सीजन लेबल काफी कम रह रहा है।
^ज्यादा गंभीर मरीज आने पर किसी तरह एडजस्ट किया जा रहा है। उनके लिए बेड भी लगाना पड़ रहा है। ऑक्सीजन की खपत ज्यादा बढ़ गई है। प्रतिदिन 500 सिलेंडर की खपत हो रही है।
डॉ. प्रमोद कुमार तिवारी, अधीक्षक, जीएमसीएच बेतिया
सांस फूलने व ऑक्सीजन लेवल की कमी के सबसे ज्यादा मामले आ रहे हैं
इस बार के कोविड संक्रमण में सांस फूलने और आक्सीजन की कमी के मामले सबसे ज्यादा आ रहे हैं। कोविड के अन्य लक्षण खांसी बुखार वाले मरीज तो होम आइसोलेशन में हैं, पर जिन लोगों को आक्सीजन आदि की कमी है या वे गंभीर है, जीएमसीएच में भर्ती कराया जा रहा है। कोविड संक्रमण के चलते इस समय सांस रोगियों की संख्या में इजाफा हो गया है। कोविड के गंभीर मरीज 210 जीएमसीएच में भर्ती हैं, पर सांस लेने में परेशानी होने पर उनको आक्सीजन बेड दिया जा रहा है। पहले 120 आक्सीजन बेड थे। लगातार मरीजों के बढ़ते मामले के बाद यहां पर 210 आक्सीजन बेड बना दिया गया है। लगातार मरीजों के आने से आक्सीजन बेड पूरी तरह से फुल हो गए हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva mar_Deva hin_Deva hin_Deva zho_Hant eng_Latn